stanford-oval/wikipedia huggingface dataset:
Kaunotar ja hirviö (musikaali)

Kaunotar ja Hirviö on vuonna 1994 ensi-iltansa saanut Disney-musikaali, joka on voittanut konseptina useita Tony-palkintoja. Musikaali perustuu samannimiseen piirroselokuvaan.
Musikaalia on esitetty muun muassa New Yorkin Broadwaylla, jossa se on yksi pisimpään esitetyistä musikaaleista. Vuonna 2007 se oli pyörinyt yhteensä 14 vuotta, ja tämä oli myös viimeinen vuosi, jolloin musikaalia esitettiin Lunt-Fontanne Theatressa, missä se oli saanut jo yli 25 miljoonaa katsojaa. Musikaalia on esitetty myös muun muassa Lontoon West Endissä, Los Angelesissä, Sydneyssä, Torontossa, Tokiossa, Kööpenhaminassa, Berliinissä ja Pariisissa. Musiikin on tehnyt Alan Menken, sanat Howard Ashman ja Tim Rice.
Kaunotar ja hirviö -konsepti Suomessa

Kaksi vuotta valmisteltu suomalaisproduktio tuli ensi-iltaan 11. tammikuuta 2007 Helsingin kaupunginteatterissa. Pääosissa suomalaisessa versiossa ovat Marika Westerling Bellana ja Kari Arffman tai vuorottelevasti Sören Lillkung Hirviönä. Kaunotar ja hirviö oli Suomen ensimmäisen Disney-musikaali.
Suomalaisessa versiossa pääosassa olevan Marika Westerlingin nimi on Bella, poiketen esimerkiksi Broadwayn versiossa olevasta sekä Disney-elokuvassa käytettävästä nimestä Belle.
Ohjaus: Hans Berndtsson
Suomennos: Liisa Ryömä
Kapellimestari: Henrik Wikström
Laulut > Ensimmäinen näytös

"Prologue" (Prologi) – kerjäläiseukko
"Belle" (Bella) – Bella, Gaston, Hupakot, Ensemble
"No Matter What" (Oot ainutlaatuinen) – Bella ja Maurice
"Me" (Olen unelmien mies) – Gaston ja Bella
"Belle" kertaus (Rukkaset) – Bella
"Home" (Missä on koti?) – Bella
"Gaston!" (Mikä mies!) – Lefou, Gaston, Ensemble
"How Long Must This Go On?" (Jo uupunut mä oon) – Hirviö
"Be our Guest" (Ole kuin kotonas) – Lumiere, Kippo, Rva. Nokkava, Ensemble
"If I Can't Love Her" (En ole rakkauden arvoinen) – Hirviö
Laulut > Toinen näytös

"Something There" (Näin jotakin) – Bella, Hirviö, Lumiere, Rva. Nokkava, Gogsworth
"Human Again" (Olla saa taas ihminen) – Lumiere, Rva. Nokkava, Kippo, Kaappi, Gogsworth, Babette, Ensemble
"Maison des Lunes" (Tie hourulaan) – Gaston, Lefou, Sysimys
"Beauty and the Beast" (Ajaton taru) – Rva. Nokkava, Kaappi
"If I Can't Love Her" kertaus (On täyttynyt aika) – Hirviö
"A Change in Me" (Oivallan muutoksen) – Bella
"The Mob Song" (Peto tappakaa!) – Sysimys, Gaston, Ensemble
"Is This Home" (Kodin sain) – Bella
"Trasformation/Finale" (Muodonmuutos/Loppulaulu) – Hirviö, Bella, Ensemble
Aiheesta muualla

Beauty And The Beast Lunt-Fontanne Theatre
Kaunotar ja Hirviö HKT
Koróni (saari)

| --- | --- |
Muut nimet:  Mikrí Kouroúni (Μικρή Κουρούνη), Koutsouliá (Κουτσουλιά)
Sijainti:  37°52′10″N, 24°03′00″E, Markópoulo Mesogaías Itä-Attika, Attika Kreikka
Merialue:  Egeanmeri, Välimeri
Pinta-ala:  0,047 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Koróni (kreik. Κορώνη) eli Mikrí Kouroúni (Μικρή Κουρούνη) eli Koutsouliá (Κουτσουλιά) on pieni Kreikan saari, joka sijaitsee Attikan itärannikolla Pórto Ráftin kaupungin Korónin niemen itäpuolella. Saaren pinta-ala on noin 0,047 neliökilometriä ja se on asumaton. Hallinnollisesti Koróni kuuluu Markópoulo Mesogaíaksen kuntaan, Itä-Attikan alueyksikköön ja Attikan alueeseen.
Kingstonin sinfoniaorkesteri

Kingstonin sinfoniaorkesteri (engl. Kingston Symphony) on kanadalainen sinfoniaorkesteri, joka perustettiin vuonna 1953 nimellä New Symphony Association of Kingston. Useat jo 1850-luvun puolessavälissä vaikuttaneet lyhytikäiset kokoonpanot olivat sen edeltäjiä. Aiempaa Kingstonin sinfoniaorkesteria (engl. Kingston Symphony Orchestra) johti vuosina 1914–1936 Oscar Telgmann.
Uusi Kingstonin sinfoniaorkesteri teki ensiesiintymisensä ensimmäisen kapellimestarinsa, Graham Georgen johtamana esittämällä 12. huhtikuuta 1954 tulkinnan Joseph Haydnin Luominen-oratoriosta. Orkesterin kanssa esiintyivät tuolloin Kingston Choral Society ja solistit, joiden joukossa oli James Milligan. Orkesteri piti vuoteen 1957 saakka vain kaksi vuosittaista konserttia, mutta vuonna 1990 joka kausi piti sisällään yli tusinan konsertteja. Vuoteen 1957 sinfoniaorkesteria johti Graham George; vuosina 1957–1959 orkesterin johdossa toimi William Hill, vuonna 1960 Frédéric Pohl, sitten vuoteen 1965 Edouard Bartlett ja tämän jälkeen vuoteen 1981 Alexander Brott. Useiden kapellimestarien välillä vierailtua orkesterin johdossa tuli vuonna 1982 Brian Jacksonista orkesterin kapellimestari, jona häntä seurasi vuonna 1991 Glen Fast.
Aiheesta muualla

Viralliset sivut (englanniksi)
Kielikone

| Kielikone Oy |
| --- | --- |
Yritysmuoto:  osakeyhtiö
Perustettu:  1987
Toimitusjohtaja:  Arto Leinonen
Kotipaikka:  Helsinki
Toimiala:  ohjelmistot
Tuotteet:  digitaaliset sanakirjat, konekääntäminen
Liikevaihto:  2,4 milj. € (2018)
Liikevoitto:  0,322 milj. € (2018)
Henkilöstö:  20
Kotisivu:  https://www.sanakirja.fi
Infobox OKNimi-testi OK: 
Kielikone Oy on suomalainen kielialan yritys. Yritys kehittää ja tarjoaa digitaalisia sanakirjoja, konekäännös- ja kielentarkistuspalveluja, kielioppaita sekä sanojenoppimisratkaisuja.
Yritys on lähtöisin Suomen itsenäisyyden rahaston Sitran Kielikone-projektista. Projektin pohjalta perustettiin yritys vuonna 1987. Yritys oli kehittämässä suomen kielen morfologista analyysiohjelmistoa (MORFO) ja siihen perustuvaa oikolukua. Kielikoneen ensimmäinen digitaalinen sanakirja julkaistiin vuonna 1989.
Kielikoneen palveluvalikoimaan kuuluvat MOT-sanakirja-, -konekäännös- ja -kielentarkistuspalvelut. Kielikoneen tuotteita ja palveluita on saatavilla Windows-, Internet-, intranet- ja mobiiliympäristöihin. Kielikoneen tuotteita ja palveluita käytetään yrityksissä, julkishallinnossa, oppilaitoksissa ja yksityistalouksissa.
Omistussuhdemuutoksia

Sitra irtautui Kielikone Oy:n omistuksesta vuonna 2006, kun se myi 24,4 prosentin osuutensa Gummerus Oy:lle sekä Kielikoneen toimitusjohtajalle Arto Leinoselle.
Aiheesta muualla

SITRAn Kielikone-projekti; Terminfo 4/1985, sivu 1
Suomessa kehitettiin taskukokoinen elektroninen englannin sanakirja - Laite syntyi Sitran Kielikone-projektin sivutuotteena; HS
MOT Sanakirjasto vääntyi kännykkään; IS
Kipinätyöstö

Sähköpurkauskone
Kipinätyöstö on metalliesineiden valmistustapa, jossa yleensä grafiitti- tai kuparielektrodilla siirretään materiaalia sähkön avulla öljyyn upotetusta metallikappaleesta. Tämä työstömenetelmä on kehitetty 1940-luvulla. Kipinätyöstöä käytetään paljon muovituotteille tarkoitettujen ruiskuvalukoneiden muottien valmistuksessa.
Kipinätyöstössä hyödynnetään sähköisen kipinöinnin aiheuttamaa termistä eroosiota työstettävän kappaleen pinnalla. Tasavirtaa hyödyntävässä tekniikassa elektrodin ja kappaleen väliin jää kipinärako, jossa virtaa dielektrinen eristävä neste. Liikuttamalla elektrodia kappaleen suhteen voidaan kappale muovata halutun muotoiseksi. Menetelmän etuna on se, että sillä pystytään muokkaamaan myös kovia ja karkaistuja materiaaleja. Kipinätyöstö on suhteellisen hidas valmistusmenetelmä.
Kielikkäänlampi (Kangasniemi, eteläinen)

| Kielikkäänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′16″N, 26°33′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja pohjoiseen Kielikkäänlampeen 
Järvinumero:  14.923.1.071
Mittaustietoja
Pinnankorkeus:  118,1 m  
Pituus:  340 m  
Leveys:  300 m  
Rantaviiva:  1,308 km  
Pinta-ala:  3,662 ha  
Saaria:  1 
 fiKielikkäänlampi 
Kielikkäänlampi  on Etelä-Savossa Kangasniemellä  Mannisenkylän lähellä sijaitseva lampi. Saman nimisiä lampia ovat vielä läntinen Kielikkäänlampi ja pohjoinen Kielikkäänlampi.
Maantietoa

Lampi on 340 metriä pitkä, 300 metriä leveä, ja sen pinta-ala on 3,7 hehtaaria. Lammella on kartan mukaan yksi saari.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 118,1 metriä mpy.
Kingston Technology

| Kingston Corporation |
| --- | --- |

Yritysmuoto:  yksityinen yritys
Perustettu:  1987
Perustaja:  John Tu David Sun
Toimitusjohtaja:  David Sun
Kotipaikka:   Fountain Valley, Kalifornia, Yhdysvallat
Toiminta-alue:  maailmanlaajuinen
Toimiala:  elektroniikka
Tuotteet:  muistikortit USB-muistit DRAM-muistipiirit SSD-levyt SIM-kortit mediasoittimet
Henkilöstö:  3 000 (2015)
Kotisivu:  www.kingston.com/en
Infobox OKVirheellinen NIMI-arvo: 
Kingstonin USB-muistitikku.
Kingston Corporation on yhdysvaltalainen elektroniikkayhtiö. Yhtiö perustettiin vuonna 1987 Kalifornian Fountain Valley, jossa on nykyäänkin sen päämaja. Kingstonilla on tuotantolaitoksia Yhdysvalloissa, Britanniassa, Irlannissa, Malesiassa, Kiinassa ja Taiwanissa. Kingston aloitti tietokoneiden muistien valmistajana, ja se on yhä suurin itsenäinen DRAM-muistipiirien tuottaja maailmassa. Kingston on joidenkin tietojen mukaan maailman toiseksi suurin flash-muistien valmistaja. Kingston sai ensimmäisen patentin SIMM (Single In-line Memory Module) -piirin valmistamiseen vuonna 1988.
Yhtiön palveluksessa on maailmanlaajuisesti yli 3 300 työntekijää, ja vuonna 2006 myynti oli yli 3,4 miljardia dollaria. Yhtiön nykyinen laajalti tunnettu logo otettiin käyttöön 1990-luvun puolivälissä.
HyperX oli Kingstonin omistama pelaamiseen keskittyneiden laitteiden tuotemerkki. Sen alla valmistetaan muun muassa headsetteja, näppäimistöjä, SSD-levyjä ja muistimoduuleja. HyperX sponsoroi monia elektronisen urheilun joukkueita. HyperX myytiin  HP:lle kesäkuussa 2021.
Aiheesta muualla

Kuvia tai muita tiedostoja aiheesta Kingston Technology Wikimedia Commonsissa
Kingston Corporation virallinen sivusto (englanniksi)
HyperX (Arkistoitu – Internet Archive) (englanniksi)
Kielikkäänlampi (Kangasniemi, läntinen)

| Kielikkäänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′24″N, 26°32′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Myllypuru Kaijanlampeen 
Järvinumero:  14.923.1.069
Mittaustietoja
Pinnankorkeus:  117,7 m  
Pituus:  700 m  
Leveys:  230 m  
Rantaviiva:  1,679 km  
Pinta-ala:  5,17 ha  
Saaria:  ei saaria 
 fiKielikkäänlampi 
Kielikkäänlampi  on Etelä-Savossa Kangasniemellä  Mannisenkylän lähellä sijaitseva lampi. Saman nimisiä lampia ovat vielä eteläinen Kielikkäänlampi ja pohjoinen Kielikkäänlampi.
Maantietoa

Lampi on 700 metriä pitkä, 230 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 117,7 metriä mpy.
Kipinäsuo

Kipinäsuo on kylä Pudasjärven kaupungissa, Sarakylään johtavan yhdystien 8570 varressa. Kylä sijaitsee noin 35 kilometrin päässä koilliseen kaupungin ydinkeskustasta Kurenalta. Kylän nimi tulee alueella sijaitsevasta samannimisestä suoalueesta. Suohon pistävän Mäntyniemen kärkiosasta on ojaa kaivettaessa tullut esiin kivireunustaisia nuotionpohjia ja pyöreä reikäkivi. Noin puolimetrisen turpeen alla löytöpaikalla on hiekkapohja.
Ixnay on the Hombre

| Ixnay on the Hombre The Offspring |
| --- | --- | --- |

Studioalbumin tiedot
 Äänitetty : kesäkuu-lokakuu 1996
 Julkaistu: 7. helmikuuta 1997
 Tuottaja(t): Dave Jerden
 Tyylilaji: Punk rock, skate punk, ska punk
 Kesto: 42.17
 Levy-yhtiö: Columbia Records Epitaph Records (Euroopassa)
The Offspringin muut julkaisut
| Smash 1994 | 'Ixnay on the Hombre' 1997 | Americana 1998 |
Singlet albumilta Ixnay on the Hombre
 ”All I Want"” Julkaistu: 19. tammikuuta 1997  ”Gone Away” Julkaistu: 24. maaliskuuta 1997  ”The Meaning of Life” Julkaistu: 15. elokuuta 1997  ”I Choose” Julkaistu: 5. joulukuuta 1997
Ixnay on the Hombre on amerikkalaisen punk rock -yhtye The Offspringin neljäs studioalbumi. Sen tuottajana toimi Dave Jerden, ja albumi julkaistiin 4. helmikuuta 1997. Maailmanlaajuisesti albumi julkaistiin Columbia Records -levy-yhtiöllä, mutta sopimussyistä Euroopassa julkaisijana toimi vielä yhtyeen edellinen levy-yhtiö, Epitaph Records. The Offspring päätti palata studioon kesällä 1996 saatuaan edellisen albuminsa Smashin kautta valtavasti kaupallista suosiota.
Ixnay on the Hombre oli kohtuullisen paljon menestynyt albumi, ja se debytoikin sijalla 9 Billboard 200 -listalla ja oli Suomessa listakakkosena, ja se sai hyvän vastaanoton sekä kriitikoilta että faneilta. Albumi on jo myynyt platinaa Yhdysvalloissa ja Suomessa se on myynyt kultaa. Albumi sisältää hittisinglet "All I Want", "Gone Away" ja "I Choose". Lisäksi singleinä julkaistiin kappaleet "Cool to Hate" ja "The Meaning of Life", jotka saavuttivat myös laajaa radiosoittoa. Kaksi ensimmäistä singleä julkaistiin myöhemmin kokoelma-albumilla Greatest Hits.
Tausta ja nauhoitus

Edellisen albumin Smashin saavuttaman kaupallisen menestyksen ja sitä seuranneen kiertueen jälkeen The Offspring allekirjoitti levytyssopimuksen Columbia Recordsin kanssa ja aloitti uusien kappaleiden kirjoittamisen harjoittelutiloissaan. Nauhoitukset olivat käynnissä kesäkuusta lokakuuhun 1996 Eldorado Recording Studiosilla tuottaja Dave Jerdenin (Alice in Chains, Anthrax, Jane's Addiction, Social Distortion) kanssa. Nauhoitusprosessia kitaristi Noodles kommentoi: "Nauhoitimme vähän enemmän kappaleita kuin tarvitsimme, ja jos olisimme käyttäneet kaikki kappaleet, jotka jätimme pois, olisi lopputulos ollut riskialttiimpi. Mutta emme ole pettyneitä pitämäämme kamaan. Mielestäni se on hyvä albumi ja rakastan niitä kappaleita."
Noodles kertoi haastattelussa albumin nimestä: "'Hombre' tarkoittaa espanjaksi miestä, ja 'Ixnay' on pig-latin -sanaleikillä muunnettu versio sanasta 'nix' (hylätä, torpata). Vapaa tulkinta nimestä olisi "vitut vallanpitäjistä" tai "vitut virkavallasta". Nimi ei ole kovin syvällinen, mutta se on hassu, kuulostaa hyvältä ja sopii albumin kuvitukseen."
"Change the World" on edelleen kehitetty versio edellisen albumin Smashin lopussa olleesta piiloraidasta. Myös "Change the World" sisältää piiloraidan, missä on lyhyt Larry "Bud" Melmanin puhuma pätkä. Levyn "Disclaimer" -aloituskappaleessa on mukana entisen Dead Kennedys -yhtyeen laulaja Jello Biafra.
Julkaisu ja vastaanotto

Ixnay on the Hombre julkaistiin 4. helmikuuta 1997, ja se oli ensimmäinen yhtyeen albumi, joka julkaistiin Columbia Records -levy-yhtiöllä. Euroopassa albumi oli heidän edellisen levy-yhtiönsä, Epitaph Recordsin, viimeinen julkaisu. Tämä johtui erimielisyyksistä sopimusasioissa The Offspringin ja Epitaphin perustajan ja Bad Religionin kitaristin Brett Gurewitzin välillä. Yhdysvalloissa ja muualla maailmalla yhtye sai julkaista albuminsa Columbialla, mutta Euroopan julkaisut hoiti Epitaph. Kaikki myöhemmät albumit julkaistiin Columbialla.
Ixnay on the Hombre oli korkeimmillaan sijalla 9 Billboard 200 -listalla, ja Suomen listalla se oli jopa toisena. Vaikka albumi ei ollutkaan yhtä menestyksekäs kuin edeltäjänsä Smash ja seuraajansa Americana, se myi platinaa pian julkaisunsa jälkeen.
Allmusicin arvostelussa Stephen Thomas Erlewine antaa albumille vain 2,5 tähteä, ja toteaa, että Ixnay on the Hombre "kuulostaa siltä, kuin hard rock -yhtye yrittäisi hypätä post-grungen kelkkaan".
Kappaleet

Kaikki kappaleet säv. ja san. Dexter Holland, paitsi "Intermission" san. Irving Caesar ja säv. Vincent Youmans.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Disclaimer | 0.45 |  |  |  |  |  |  |  |
| 2. | The Meaning of Life | 2.56 |  |  |  |  |  |  |  |
| 3. | Mota | 2.57 |  |  |  |  |  |  |  |
| 4. | Me & My Old Lady | 4.33 |  |  |  |  |  |  |  |
| 5. | Cool to Hate | 2.47 |  |  |  |  |  |  |  |
| 6. | Leave It Behind | 1.58 |  |  |  |  |  |  |  |
| 7. | Gone Away | 4.28 |  |  |  |  |  |  |  |
| 8. | I Choose | 3.54 |  |  |  |  |  |  |  |
| 9. | Intermission | 0.48 |  |  |  |  |  |  |  |
| 10. | All I Want | 1.54 |  |  |  |  |  |  |  |
| 11. | Way Down the Line | 2.36 |  |  |  |  |  |  |  |
| 12. | Don't Pick It Up | 1.53 |  |  |  |  |  |  |  |
| 13. | Amazed | 4.25 |  |  |  |  |  |  |  |
| 14. | Change the World (sisältää piiloraidan)  | 6.23 |  |  |  |  |  |  |  |
|  |  | 42.17 |  |  |  |  |  |  |  |
Populaarikulttuurissa

"The Meaning of Life" esiintyy Tekken: The Motion Picturen soundtrack-albumilla.
"All I Want", "Way Down the Line" ja "Change the World" esiintyivät kaikki vuoden 1999 videopelissä Crazy Taxi.
"Gone Away" sekä "All I Want" ovat ladattavissa Rock Band -sarjaan yhdessä viiden muun The Offspringin kappaleen kanssa muilta albumeilta.
Kokoonpano > The Offspring

Dexter Holland - laulu, komppikitara
Noodles - soolokitara, taustalaulu
Greg Kriesel - basso
Ron Welty - rummut
Kokoonpano > Muut muusikot

Jello Biafra - laulu kappaleessa "Disclaimer"
Calvert DeForest - laulu kappaleessa "Kiss My Ass"/"Cocktail"
Jason "Blackball" McLean - taustalaulu kappaleessa "Mota"
Paulinho Da Costa - muut perkussiot
Dexter, Noodles ja Davey Havok (ilmoitettu Davey Havok) - taustalaulu
Kokoonpano > Muut

Dave Jerden - tuottaja ja miksaus
Bryan Carlstrom - suunnittelija
Brian Jerden - apulaissuunnittelija
Annette Cisneros - apulaissuunnittelija
Eddy Schreyer - masterointi
Bryan Hall - kitarateknikko
Sean Evans - taiteellinen ohjaus
Enrique Chagoya - kansikuva
Lisa Haun - valokuvaus
Kingstown

| Kingstown |
| --- | --- |

 Kingstownin sijainti
 Koordinaatit: 13°09′28″N, 61°13′30″W 
Valtio:  Saint Vincent ja Grenadiinit
Kunta:  Saint George
Väkiluku (2015)  (arvio):  12 940
 – Metropolialue:  26 785
Infobox OKVirheellinen NIMI-arvo: 
Kingstown on Saint Vincent ja Grenadiinien pääkaupunki ja Saint Vincentin saaren tärkein satama.
Kingstown on saaren maatalousteollisuuden keskus ja turistien sisääntulosatama. Vienti käsittää banaanit, pähkinät ja arrowjuuret eli nuolijuuret. Kingstown sijaitsee Saint Georgen kunnassa, joka on koko maan hallinnollinen keskus.
Kingstownissa asui vuoden 2015 arvion mukaan 12 940 asukasta ja sen metropolialueella yhteensä 26 785 asukasta.
Matkailupalvelut keskittyvät Kingstownin lähikaupunkeihin Villaan ja Indian Bayhin.
Aiheesta muualla

Wikimedia Commonsissa on kuvia tai muita tiedostoja aiheesta .
Kingstownin turistiopas
Katharina von Schlegel

Katharina Amalia Dorothea von Schlegel (22. lokakuuta 1697 – noin 1768) oli saksalainen virsirunoilija. Hänen tiedetään sepittäneen ainakin 20 virttä. Niistä tunnetuin on ”Stille, meine Wille”, jonka melodiana käytetään nykyisin Jean Sibeliuksen säveltämää ”Finlandia-hymniä”.
Katharina von Schlegelin elämänvaiheista tiedetään vain vähän. Von Schlegel syntyi ja asui Saksan Köthenissä, jossa hän toimi luterilaisen kirkon naisjärjestössä. Häntä on kutsuttu nimellä "Stiftsfräulein". Ilmeisesti hän vaikutti lisäksi Anhalt-Köthenin ruhtinaskunnan hovissa, jossa samaan aikaan Johann Sebastian Bach toimi konserttimestarina. Von Schlegel saattoi olla aatelista syntyperää tai ainakin varakkaan perheen lapsi.
Vuonna 1752 ilmestyneessä virsikokoelmassa Neue Sammlung Geistlicher Lieder oli mukana von Schlegelin virsiä. Sävyltään ne olivat pietistisiä. Tunnetummaksi von Schlegel tuli vasta lähes sata vuotta kuolemansa jälkeen, kun Jane Borthwick käänsi vuonna 1855 hänen virtensä ”Stille, meine Wille” englanniksi nimellä ”Be still, my soul”.
Aiheesta muualla

Lisää luettavaa aiheesta Katharina von Schlegel on Wikiaineistossa
Khambatinlahti

Khambatinlahti satelliittikuvassa
Khambatinlahti on Arabianmereen kuuluva lahti, joka sijaitsee Gujaratin osavaltion alueella Länsi-Intiassa. Lahti on noin 80 kilometriä pitkä ja erottaa Kathiawarin niemimaan Gujaratin osavaltion itäisestä osasta. Narmada ja Taptijoki laskevat Khambatinlahteen.
Lahti tunnetaan voimakkaista vuorovesistään. Lahden rannalla sijaitseva maailman suurimpiin lukeutuva Alangin laivaromuttamo käyttää voimakasta vuorovesivaihtelua hyväkseen, kun suuret laivat ajetaan rannalle vuoroveden ollessa korkeimmillaan muutaman kerran kuukaudessa, ja puretaan vuoroveden laskiessa.
Vuonna 1977 valmistuneen matkustaja-autolautta GTS Finnjetin purkutyöt aloitettiin Alangin romuttamolla syyskuussa 2008.
Aiheesta muualla

Kuvia tai muita tiedostoja aiheesta Khambatinlahti Wikimedia Commonsissa
Khamaileon

Khamaileon (m.kreik. Χαμαιλέων; n. 350–275 eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Herakleia Pontikesta. Khamaileon oli Aristoteleen oppilas.
Teokset

Khamaileon kirjoitti useita teoksia kreikkalaisista runoilijoista:
περὶ Ἀνακρέοντος, Peri Anakreontos (Anakreonista)
περὶ Σαπφοῦς, Peri Sapfūs (Sapfosta)
περὶ Σιμωνίδου, Peri Simōnidū (Simonideesta)
περὶ Θεσπίδος, Peri Thespidos (Thespiksestä)
περὶ Αἰσχύλου, Peri Aiskhylū (Aiskhyloksesta)
περὶ Λάσου, Peri Lasū (Lasoksesta)
περὶ Πινδάρου, Peri Pindarū (Pindaroksesta)
περὶ Στησιχόρου, Peri Stēsikhorū (Stesikhoroksesta)
Khamaileon kirjoitti myös Homeroksen Iliaasta sekä komediasta (περι κωμῳδίας, Peri kōmōdias). Athenaios lainasi viimeksi mainittua teosta nimellä περὶ τῆς ἀρχαίας κωμῳδίας (Peri tēs arkhais kōmōdias), mikä on myös peripateetikko Eumeloksen kirjoittaman teoksen nimi. Vaikuttaa siltä, että Khamaileon kirjoitti myös Hesiodoksesta, sillä Diogenes Laertioksen mukaan hän syytti Herakleides Pontoslaista osien varastamisesta Homerosta ja Hesiodosta koskevasta teoksestaan.
Mainitut teokset ovat todennäköisesti olleet sekä elämäkerrallisia että kriittisiä. Khamaileon kirjoitti myös teokset nimeltä περὶ θεῶν (Peri theōn) ja περὶ σατύρων (Peri satyrōn), sekä eettisiä teoksia, περι ἡδονῆς (Peri hēdonēs, joka laitettiin myös Theofrastoksen nimiin), προτρεπτικόν (Protreptikon), ja περι μέθης (Peri methēs).
Kaikista teoksista on säilynyt ainoastaan joitakin katkelmia lainauksina Athenaioksen ja muiden antiikin aikaisten kirjailijoiden teoksissa.
Käännös suomeksi
Keisarillinen rautakruunun ritarikunta

Ritarikunnan tunnuksia
Keisarillinen rautakruunun ritarikunta (saks. Kaiserlicher Orden der Eisernen Krone) oli Itävalta-Unkarissa jaettu kunnianosoitus, joka perustettiin vuonna 1815 keisari Frans Joosefin käskystä. Ritarikunnan saaminen johti automaattisesti aatelointiin, ja sitä myönnettiin ansioituneille siviileille ja sotilashenkilöille. Ritarikunnan ensimmäiseen luokkaan nimitetyillä henkilöillä oli oikeus osallistua keisarin hoviin.
Kunniamerkkiä jaettiin kolmessa luokassa:
I luokka
II luokka
III luokka
Keksintö

Patenttistrategiassa on vähän vaihtoehtoja.
Keksintö on olemassa olevan ongelman tai tarpeen uusi tai yllättävä ratkaisu joka on sovellettavissa käytäntöön. Se on innovatiivinen esine, prosessi tai tekniikka ja usein keksintö perustuu jo olemassa olevan tekniikan uudenlaiseen soveltamiseen. Keksinnölle voidaan myöntää patentti, joka takaa keksijälle laillisen oikeuden keksintöönsä. Kyseessä on periaatteessa tuotekehityksen kaltainen toiminta tai osa sitä, mutta tuotekehitystä käytetään yleensä nimityksenä laajamittaisemmasta ja enemmän varsinaiseen tuotteen hyödyntämiseen keskittyvästä toiminnasta.
Keksintöjä

Vetoketju
Hakaneula
Keksintöjä > Naisten keksintöjä

Naisten keksimiä ovat muun muassa sirkkeli (1813), autonlämmitin (1893), tuulilasinpyyhkimet (1903), nykyaikainen tiskikone (Josephine Cochrane, 1887), sähköinen jääkaappi (Florence Parpart, 1914), radio-ohjauksen taajuushyppely (filmitähti Hedy Lamarr, 1942) ja  astiankuivauskaappi (suomalainen Maiju Gebhard, 1945).
Kirjallisuutta

Paukku, Timo: Kymmenen uutta ihmettä (Gaudeamus)